时间:2018-08-10 17:34:03 来源:德宏团结报
Ndai lapran, 《Ameriga salum ana sumru wunzup hkumhpa laika》hta Miwa mung Ameriga logadat hpaji usa ni jom sumru ai hta mu hkrup ai, lani mi hpalap gom mi lu yang go, salum sailam grau hkam gaja wa nga ai.
Ameriga Pyinsifaniya Julidakkasu jong na Miwa gobai hpaji masha Gau Shang hte Hobe Htangshan myu Hkainon tsirung na Wu Htau Lin tsi sara gaba yan woi on ai hpung ni, masha mun 8 jan ni hpe aten 6 ning hkan nang sumru yu ma ai. Shanhte mu hkrup ai, nong e hpalap lu ai ni go hkum ginsa wa ai laman na Gau-midujidanbe shi hkrai yom wa ai lam hta, chyam lom ai machyi masha ni salum sailam ana ok wa na hpe 8% shagrit shayom kau ya lu nga ai. Hkrak tsun ga nga jang, hpalap tsit hte hpalap hkye hta na Dofun hte Echasu go ana sat n-gun grai ja nga ai, dai rai yang, hpalap tsit go hpa hkye hta grau gaja jan nga ai.
Moi shong de na sumru langai hta shadan shapro yu sai, hpalap lu yang go masha a hkum gata na Danguchun chyahten a rong shadang shagrit kau ya lu nna, salum ana hte sai pat ana lu wa na ginjang shagrit kau ya lu nga ai.
Sumru masha ni bai madun shapro ai, ndai lang na sumru hta hpalap lu yang salum sailam ana hkam gaja wa na hta akyu ara grau rong ai lam ni sakse madum shapro sai. Grau nna asak 60 a lahta de na wa la ni go, tsa malut lu, hkum namnak tso shing nrai hkum hkrang shalik shakyang ai lam nlo re ni hta nga yang, hpalap lo lu yang ana ahkya htang maja ai hta akyu grau rong nga ai.
zho_Hans kac_Latn kac_Latn kac_Latn kac_Latn